《十无诗寄桂府杨中丞》
唐代·赵嘏

琴酒曾将风月须，谢公名迹满江湖。

不知贵拥旌旗后，犹暇怜诗爱酒无。

东省南宫兴不孤，几因诗酒谬招呼。

一从开署芙蓉幕，曾向风前记得无。

遥闻桂水绕城隅，城上江山满画图。

为问訾家洲畔月，清秋拟许醉狂无。

日暮江边一小儒，空怜未有白髭须。

马融已贵诸生老，犹自容窥绛帐无。

一种吟诗号孔徒，沧江有客独疏愚。

初筵尽辟知名士，许到风前月下无。

望断南云日已晡，便应凭梦过重湖。

不知自古登龙者，曾有因诗泥得无。

早游门馆一樵夫，只爱吟诗傍药炉。

旌旆满江身不见，思言记得颍川无。

孔融襟抱称名儒，爱物怜才与世殊。

今日宾阶忘姓字，当时省记荐雄无。

僻爱江山俯坐隅，人间不是便为图。

尊前为问神仙伴，肯向三清慰荐无。

膺门不避额逢珠，绝境由来卷轴须。

早忝阿戎诗友契，趋庭曾荐祢生无。

作者简介：赵嘏（约806年——约853年），字承佑，楚州山阳（今江苏省淮安市淮安区）人，唐代诗人。约生于宪宗元和元年（806年）年轻时四处游历， 大和七年预省试进士下第， 留寓长安多年， 出入豪门以干功名， 其间似曾远去岭表当了几年幕府。 后回江东， 家于润州（今镇江）。会昌四年进士及第，一年后东归。 会昌末或大中初复往长安， 入仕为渭南尉。 约宣宗大中六、七年（852年、853年）卒于任上。